**คำอธิบายรายวิชา**

|  |  |  |
| --- | --- | --- |
| **กลุ่มสาระการเรียนรู้ สังคมศึกษา ศาสนา และวัฒนธรรม** | **ชั้นมัธยมศึกษาปีที่ 5** | **ปีการศึกษา 2562** |
| **รหัสวิชา ส30103** | **รายวิชา สังคมศึกษาฯ พื้นฐาน 3** |
| **จำนวน 1.0 หน่วยกิต** | **เวลา 40 ชั่วโมง** |

**สาระที่ 1**

**มาตรฐาน ส 1.1** รู้ และเข้าใจประวัติ ความสำคัญ ศาสดา หลักธรรมของพระพุทธศาสนาหรือศาสนาที่ตนนับถือและศาสนาอื่น มีศรัทธาที่ถูกต้อง ยึดมั่น และปฏิบัติตามหลักธรรม เพื่ออยู่ร่วมกันอย่างสันติสุข

**ตัวชี้วัด**

1. ส 1.1 ม.4-6/3 วิเคราะห์พุทธประวัติด้านการบริหาร และการธำรงรักษาศาสนาหรือวิเคราะห์ประวัติศาสดาที่ตนนับถือตามที่กำหนด
2. ส 1.1 ม.4-6/8 วิเคราะห์การฝึกฝนและพัฒนาตนเองการพึ่งตนเอง และการมุ่งอิสรภาพในพระพุทธศาสนา หรือแนวคิดของศาสนาที่ตนนับถือตามที่กำหนด
3. ส 1.1 ม.4-6/9 วิเคราะห์พระพุทธศาสนาว่าเป็นศาสตร์แห่งการศึกษาซึ่งเน้นความสัมพันธ์ของเหตุปัจจัยกับวิธีการแก้ปัญหา หรือแนวคิดของศาสนาที่ตนนับถือตามที่กำหนด
4. ส 1.1 ม.4-6/10 วิเคราะห์พระพุทธศาสนา ในการฝึกตนไม่ให้ประมาท มุ่งประโยชน์และสันติภาพบุคคล สังคมและโลก หรือแนวคิดของศาสนาที่ตนนับถือตามที่กำหนด
5. ส 1.1 ม.4-6/16 เชื่อมั่นต่อผลของการทำความดี ความชั่ว สามารถวิเคราะห์สถานการณ์ที่ต้องเผชิญ และตัดสินใจเลือกดำเนินการหรือปฏิบัติตนได้อย่างมีเหตุผลถูกต้องตามหลักธรรม จริยธรรม และกำหนดเป้าหมาย บทบาทการดำเนินชีวิตเพื่อการอยู่ร่วมกันอย่างสันติสุข และอยู่ร่วมกันเป็นชาติอย่างสมานฉันท์

**สาระที่ 5**

**มาตรฐาน ส 5.1** เข้าใจลักษณะทางกายภาพของโลกและความสัมพันธ์ของสรรพสิ่งซึ่งมีผลต่อกัน ใช้แผนที่และเครื่องมือทางภูมิศาสตร์ในการค้นหา วิเคราะห์และสรุปข้อมูลตามกระบวนการทางภูมิศาสตร์ ตลอดจนใช้ภูมิสารสนเทศอย่างมีประสิทธิภาพ**ส**

1. ส. 5.1 ม.4-6/1 วิเคราะห์การเปลี่ยนแปลงทางกายภาพของพื้นที่ในประเทศไทยและภูมิภาคต่างๆ ของโลก ซึ่งได้รับอิทธิพลจากปัจจัยทางภูมิศาสตร์
2. ส. 5.1 ม.4-6/2 วิเคราะห์ลักษณะทางกายภาพซึ่งทำให้เกิดปัญหาหรือภัยพิบัติทางธรรมชาติในประเทศไทยและภูมิภาคต่างๆ ของโลก
3. ส. 5.1 ม.4-6/3 ใช้แผนที่และเครื่องมือทางภูมิศาสตร์ในการค้นหา วิเคราะห์ และสรุปข้อมูลตามกระบวนการทางภูมิศาสตร์ และนำภูมิสารสนเทศมาใช้ประโยชน์ในชีวิตประจำวัน

**มาตรฐาน ส 5.2** เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม มีจิตสำนึก และส่วนร่วมในการอนุรักษ์ทรัพยากร และสิ่งแวดล้อม เพื่อการพัฒนาอย่างยั่งยืน

**ตัวชี้วัด**

1. ส. 5.2 ม.4-6/1 วิเคราะห์ปฏิสัมพันธ์ระหว่างสิ่งแวดล้อมทางกายภาพกับกิจกรรมของมนุษย์ ในการสร้างสรรค์วิถีการดำเนินชีวิตของท้องถิ่นทั้งในประเทศไทยและภูมิภาคต่างๆ ของโลกและเห็นความสำคัญของสิ่งแวดล้อมที่มีผลต่อการดำรงชีวิตของมนุษย์
2. ส. 5.2 ม.4-6/2 วิเคราะห์สถานการณ์ สาเหตุและผลกระทบของการเปลี่ยนแปลงด้านทรัพยากรธรรมชาติและสิ่งแวดล้อมของประเทศไทยและภูมิภาคต่างๆ ของโลก
3. ส. 5.2 ม.4-6/3 ระบุมาตรการป้องกันและแก้ไขปัญหา กฎหมายและนโยบายด้านทรัพยากรธรรมชาติและสิ่งแวดล้อม บทบาทขององค์การที่เกี่ยวข้อง และการประสานความร่วมมือทั้งในประเทศและระหว่างประเทศ
4. ส. 5.2 ม.4-6/4 วิเคราะห์แนวทางและมีส่วนร่วมในการจัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

**คำอธิบายสาระการเรียนรู้**

 ศึกษาวิเคราะห์ และเชื่อมั่น เกี่ยวกับพุทธประวัติ หลักธรรมหรือแนวคิดและการฝึกปฎิบัติตามแนวทางพระศาสนา ศึกษาเกี่ยวกับการเปลี่ยนแปลงทางกายภาพ ปัญหาทางกายภาพและภัยพิบัติ ซึ่งได้รับอิทธิพลจากปัจจัยทางภูมิศาสตร์ ปฏิสัมพันธ์ระหว่างสิ่งแวดล้อมทางกายภาพกับการสร้างสรรค์วิถีการดำเนินชีวิต ความร่วมมือด้านทรัพยากรและสิ่งแวดล้อมในประเทศและระหว่างประเทศเพื่อเตรียมพร้อมกับการรับมือต่อการเปลี่ยนแปลงของโลก และการจัดการทรัพยากรและสิ่งแวดล้อมเพื่อการพัฒนาอย่างยั่งยืน

โดยใช้ทักษะกระบวนการคิดอย่างมีวิจารณ์ญาณสร้างความรู้ความเข้าใจและกระบวนการสร้างความรู้ความเข้าใจและความตระหนัก ทักษะการเรียนรู้อย่างภูมิศาสตร์ (Geo-Literacy) และทักษะการศึกษาในศตวรรษที่ 21ได้แก่ ทักษะการเรียนรู้ ทักษะชีวิตและอาชีพ และทักษะสารสนเทศ ซึ่งเป็นหลักการดำเนินชีวิตที่ถูกต้องและสามารถปฎิบัติตามหลักธรรมคำสอนได้ถูกต้อง อยู่ร่วมกันอย่างสันติสุข และใช้ทักษะกระบวนการคิด กระบวนการแก้ไขปัญหา กระบวนการทางภูมิศาสตร์ กระบวนการกลุ่ม การใช้เครื่องมือทางภูมิศาสตร์ การสืบค้นหาข้อมูล การเก็บรวบรวมสารสนเทศภูมิศาสตร์ กระบวนการตั้งคำถามเชิงภูมิศาสตร์ การแปลความหมายทางภูมิศาสตร์ วิเคราะห์ และสรุป

เพื่อให้นักเรียนเกิดความรู้ความเข้าใจ มีความตระหนักใน**ด้านวินัย มุ่งมั่นในการทำงาน ใฝ่เรียนรู้ ซื่อสัตย์สุจริต รักชาติ ศาสน์ กษัตริย์ อยู่อย่างพอเพียง มีจิตสาธารณะ และมีความเป็นสุภาพบุรุษอัสสัมชัญ สามารถนำไปปฎิบัติ หรือประยุกต์ใช้ให้เกิดประโยชน์ได้**